Potrivit unui sondaj Avangarde, dat publicității în cursul acestei zile, Clotilde Armand nu ar mai prinde un nou mandat dacă ar fi alegeri duminica viitoare.
Astfel, potrivit celui mai nou sondaj ieșit pe piață, George Tuță, ar obține 30%, Clotilde Armand (USR) 29%, Liviu Negoiță (PUSL) 12%, Ramona Ioana Bruynseels (AUR) 8%, Daniel Tudorache (independent) 3%.
Sondajul a fost realizat în perioada 7 – 11 mai, prin metoda face-to-face, pe 1150 de subiecți cu o marjă de eroare de 2, 9%.
Un sondaj IPSOS din 1 mai o dădea câștigătoare pe actuala primăriță la mare distanță de candidadtul PSD-PNL.
Clotilde Armand este cotată cu 37,3% din voturile locuitorii Sectorului 1, urmată de George Tuță (PSD-PNL) cu 28,6% și Liviu Negoiță (PUSL) cu 22,8%, potrivit unui sondaj IPSOS realizat la comanda lui Clotilde Armand.